নিজারি ইসমাইলি
নিজারি (আরবি: النزاريون, প্রতিবর্ণীকৃত: an-Nizāriyyūn, ফার্সি: نزاریان, প্রতিবর্ণীকৃত: Nezāriyān) হল শিয়া ইসলামের ইসমাইলি শাখার অন্তর্গত একটি উপদল। নিজারি শিক্ষাবলি মানবিক বুদ্ধিবৃত্তি বা ইজতিহাদ—আইনগত ক্ষেত্রে শিক্ষিত, স্বাধীন বিচারবুদ্ধির প্রয়োগ; বহুত্ব—বর্ণগত, নৃতাত্ত্বিক, সাংস্কৃতিক ও আন্তঃধর্মীয় বৈসাদৃশ্যের গ্রহণযোগ্যতা এবং সামাজিক ন্যায়বিচারের উপর গুরুত্বারোপ করে থাকে। ইসনা আশারিয়াদের মতো নিজারিরাও জাফরি মাজহাবের অনুসারী। আগা খান, বর্তমানে আগা খান চতুর্থ হলেন নিজারিদের বর্তমান ও ৪৯তম ইমাম। নিজারি ইসমাইলি ইমামতের বৈশ্বিক সদর দফতর পর্তুগালের লিসবনে অবস্থিত।